สุดสัปดาห์ที่เต็มไปด้วยความรื่นเริงและความสนุกสนาน แม้ว่าจะมีเรื่องเศร้าจากการเสียชีวิตของดาวิเด้ อัสตอรี ก็ตาม
โลกฟุตบอลเต็มไปด้วยความเศร้าเมื่อวันเสาร์ที่ผ่านมากัปตันทีมฟิออเรนตินาและกองหลังทีมชาติอิตาลีอย่าง ดาวิเด้ อัสตอรี เสียชีวิตในห้องโรงแรมของตัวเองก่อนเกมกัลโช เซเรีย อา ที่จะพบ อูดิเนเซ ด้วยวัยเพียง 31 ปี
ข่าวดังกล่าวสร้างความโศกเศร้าไปทั่วโลก และมีสตาร์ในลีกเอิงจำนวนหนึ่งที่แสดงความไว้อาลัยต่ออดีตดาวรุ่งเอซี มิลานรายนี้โดยพร้อมเพรียงกัน
โดยคนที่มีผลกระทบต่อข่าวนี้โดยตรงย่อมต้องเป็นเพื่อนร่วมชาติอิตาลีอย่าง มาริโอ บาโลเตลลี
เช่นเดียวกับคีเลียน เอ็มบัปเป้ ที่แสดงความไว้อาลัยแก่กองหลังรายนี้เช่นกัน
ขณะเดียวกัน เนย์มาร์ ซึ่งต้องผ่าตัดกระดูกเท้าแตกเมื่อวันเสาร์ก็ตั้งใจเอาไว้อย่างชัดเจนว่า หลังจากที่ทุกอย่างลุล่วงไปด้วยดี เขาจะกลับมาแข็งแกร่งกว่าที่เคยเป็น
"อุปสรรคไม่ควรขวางคุณเอาไว้ได้ ถ้าเจอกำแพง อย่ายอมแพ้ ให้หาทางข้ามมันไปให้ได้"